**..........................................**

**..........................................**

**..........................................**

|  |  |  |  |
| --- | --- | --- | --- |
| Vaše číslo/zo dňa | Naše číslo | Vybavuje | Košice |
| ............................ | ................... | ................................ | .................... |

### e-mail: .........................................

**Výzva na predkladanie cenových ponúk**

**v rámci prieskumu trhu**

**v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov**

Stredná odborná škola obchodu a služieb Jána Bocatia, Bocatiova 1, Košice ďalej ako „verejný obstarávateľ“) pre účely výpočtu a určenia predpokladanej hodnoty zákazky predmetu: „**Dezinfekcia priestorov SOŠ obchodu a služieb Jána Bocatia“** (ďalej aj ako „predmet zákazky“) uskutočňuje tento prieskum trhu, všetko v súlade s § 6 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

V prípade, že predpokladaná hodnota zákazky (ďalej len „PHZ“) určená ako priemerná cena z predložených cenových ponúk **bude nižšia ako** finančný limit  5.000,00 € bez DPH, verejný obstarávateľ použije ponuky pre účely výberu  uchádzača na základe kritéria – **najnižšia cena  za celý predmet zákazky v EUR s DPH.**

V prípade, že PHZ určená ako priemerná cena z predložených cenových ponúk **bude rovná alebo vyššia ako** finančný limit 5.000,00 €  bez DPH, verejný obstarávateľ **použije ponuky pre účely stanovenia PHZ.**   Verejný obstarávateľ využije získané informácie na základe predložených cenových ponúk v rámci tohto prieskumu trhu pre postup zadávania zákazky podľa § 117 zákona o verejnom obstarávaní a výber zmluvného partnera na plnenie predmetu zákazky.

1. **Identifikácia verejného obstarávateľa:**

Názov: Stredná odborná škola obchodu a služieb Jána Bocatia, Bocatiova 1, Košice

Adresa: Bocatiova 1, 040 01 Košice

Krajina: Slovenská republika

Štatutárny zástupca: Mgr. Ján Miglec, riaditeľ školy

IČO: 35570172

DIČ: 2022109639

Telefón: 0905 482 324

Internetová adresa: www.sosbocatiuske.sk

bankové spojenie: Štátna pokladnica

Číslo účtu IBAN: SK 13 8180 000000 7000243952

**Kontaktná osoba pre verejné obstarávanie:**

Ing. Daniela Sárosiová, tel: 055/6337128  kl.38

**Pracovný kontakt pre vysvetlenie výzvy na predloženie ponuky:**

Mgr. Ján Miglec, email: skola@sosbocatiuske.sk

**E - mail pre podanie ponuky:** [**verejne.obstaravanie@sosbocatiuske.sk**](mailto:verejne.obstaravanie@sosbocatiuske.sk)

1. **Názov predmetu zákazky:**

„**Dezinfekcia priestorov SOŠ obchodu a služieb Jána Bocatia**“

**Hlavný slovník CPV:**

90921000 – 9 Dezinfekčné a hubiace služby

1. **Rozsah a špecifikácia predmetu zákazky**

Predmetom obstarávania je realizácia dezinfekcie priestorov SOŠ obchodu a služieb Jána Bocatia, Košice

Rozsah predmetu zákazky: **11 690 m3**

Aktívna látka: roztok 6% Alkyl ( C12 – 16 ) dimethyl benzylammonium chlorid

Aplikácia dezinfekčného roztoku studenou hmlou ( foggovanie )

Veľkosť častíc : 5 – 10 um

Aplikátor: UVL

Počet cyklov: 3

**4.**  **Lehota na predkladanie ponúk:**   **do 16.12.2020**

**5 Termín dodania zákazky:** podľa zmluvných podmienok

6. **Typ zmluvy:** Verejný obstarávateľ uzavrie s úspešným uchádzačom **Rámcovú zmluvu o poskytnutí služieb**

**7. Podmienky účasti:**

Verejný obstarávateľ nesmie uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) zákona o verejnom obstarávaní alebo ak u neho existuje dôvod na vylúčenie podľa § 40 ods. 6 písm. f) zákona o verejnom obstarávaní. Ustanovenie § 11 zákona o verejnom obstarávaní týmto nie je dotknuté. Uchádzač nemusí predkladať v ponuke doklad o oprávnení poskytovať službu ( § 32 ods. 1 písm. e) zákona o verejnom obstarávaní), ktorá zodpovedá predmetu zákazky. Verejný obstarávateľ si splnenie tejto podmienky účasti overuje prostredníctvom informačných systémov verejnej správy. Splnenie podmienky účasti podľa § 32 ods.1 písm. f) zákona o verejnom obstarávaní preukáže uchádzač v čase predkladania ponuky čestným vyhlásením – Príloha č.2 výzvy.

***Uchádzač predloží:***

* **Príloha č. 1 - Návrh na plnenie kritéria**
* **Príloha č. 2 – Čestné vyhlásenie uchádzača**
* **Príloha č. 3 – Čestné vyhlásenie o neprítomnosti konfliktu záujmov**
* **Príloha č. 4 - Návrh Rámcovej zmluvy**

Cenu je potrebné spracovať na základe požadovaného rozsahu a požadovanej kvality. Cena musí zahŕňať všetky náklady spojené s požadovaným predmetom zákazky. Ak oslovený nie je platcom DPH, uvedie túto skutočnosť ako súčasť požadovanej informácie o predpokladanej navrhovanej cene.

**8. Doručenie cenovej ponuky:**

* Štatutárnym orgánom podpísanú cenovú ponuku spolu s požadovanými dokladmi je možné doručiť e-mailom, poštou alebo osobne na adresu v stanovenej lehote v uzatvorenej obálke s uvedením **názvu zákazky** s označením – „**NEOTVÁRAŤ**“ na adresu: **Stredná odborná škola obchodu a služieb Jána Bocatia, Bocatiova 1, 040 01 Košice.**
* Ponuky zaslané po termíne, na inú e-mailovú adresu, v inom jazyku, alebo ak doklady nebudú predložené podľa požiadaviek verejného obstarávateľa alebo uchádzač nebude spĺňať podmienky účasti alebo nebude spĺňať požiadavky na predmet zákazky podľa oznámenia, takéto ponuky nebudú brané do úvahy a nebudú vyhodnocované.

**9. Kritérium na hodnotenie ponúk**

Kritériom na vyhodnotenie ponúk je **celková cena za predmet zákazky v EUR s DPH** za dodanie predmetu zákazky podľa požiadaviek uvedených v tejto výzve. Ponuka s najnižšou celkovou cenou za predmet zákazky s DPH bude úspešná a umiestnená na 1. mieste, ostatné ponuky budú zoradené vzostupným poradím na základe uchádzačmi predložených cenových ponúk v poradí od najnižšej ( s DPH) po najvyššiu ponúkanú cenu pri splnení podmienok účasti a požiadaviek na predmet zákazky.

V prípade, že dôjde k vylúčeniu uchádzača, vyhodnotí sa následne splnenie podmienok účasti a požiadaviek na predmet zákazky u ďalšieho uchádzača, ktorý sa umiestnil na prvom mieste v novo zostavenom poradí.

**10. Podmienky financovania:** Predmet zákazky sa bude financovať z rozpočtu verejného obstarávateľa, bez poskytnutia zálohovej platby.

**11. Ďalšie informácie verejného obstarávateľa:**

1. Po vyhodnotení cenových ponúk budú uchádzači oboznámení s výsledkom vyhodnotenia elektronickou formou.
2. Ak úspešný uchádzač z akéhokoľvek dôvodu odstúpi od podpisu zmluvy, verejný obstarávateľ môže vyzvať ďalšieho uchádzača v poradí.
3. Uchádzači nemajú nárok na náhradu nákladov spojených s účasťou na tomto obstarávaní.
4. V zmysle platného zákona o verejnom obstarávaní proti rozhodnutiu verejného obstarávateľa o výbere najvhodnejšieho uchádzača pri postupe zadávania zákazky §117 nie je možné podať námietky.

Košice, 8.12.2020

Mgr. Ján Miglec riaditeľ školy v.r.

***Prílohy:***

Príloha č. 1 Návrh na plnenie kritéria

Príloha č. 2 Čestné vyhlásenie uchádzača

Príloha č. 3 Čestné vyhlásenie o neprítomnosti konfliktu záujmov

Príloha č. 4 Návrh Rámcovej zmluvy

Príloha č. 1 k Výzve

**NÁVRH NA PLNENIE KRITÉRIA**

**na zákazku: „Dezinfekcia priestorov SOŠ obchodu a služieb Jána Bocatia“**

Obchodné meno uchádzača: ...............................................................................................

Sídlo: ...............................................................................................

Štatutárny orgán: ...............................................................................................

IČO: ...............................................................................................

DIČ: ...............................................................................................

IČ DPH: ...............................................................................................

E mail: ...............................................................................................

Telefón: ...............................................................................................

|  |  |
| --- | --- |
| **Názov položky** | **Hodnota v EUR** |
| Cena za 1 cyklus dezinfekcie bez DPH |  |
| Celková cena za 3 cykly bez DPH |  |
| Cena celkom bez DPH |  |
| DPH: |  |
| **Cena celkom s DPH:** |  |

som platcom DPH/ nie som platcom DPH \*

\*nehodiace sa škrtnúť

Uchádzač, ktorý nie je platcom DPH, uvedie len cenu celkom bez DPH

Súhlasím s tým, aby táto cenová ponuka predložená na základe výzvy na predloženie cenovej ponuky bola okrem využitia pre určenie predpokladanej hodnoty zákazky využitá a vyhodnotená v následnom zadávaní zákazky s nízkou hodnotou, ak to bude uplatniteľné:

**áno / nie\***

Dátum: .........................................

.........................................................

Pečiatka, podpis štatutárneho orgánu

Príloha č. 2 k Výzve

**ČESTNÉ VYHLÁSENIE UCHÁDZAČA**

uchádzač (obchodné meno a miesto/sídlo podnikania uchádzača, IČO resp. všetkých členov skupiny dodávateľov) ...........................................................................................................................................

................................................................................................................................................................. týmto čestne vyhlasuje,

* že súhlasí bez výhrady a obmedzenia s podmienkami verejného obstarávania **„Dezinfekcia priestorov SOŠ obchodu a služieb Jána Bocatia“,** ktoré sú určené v súťažných podkladoch a v iných dokumentoch poskytnutých verejným obstarávateľom v lehote na predkladanie ponúk,
* podľa § 32 ods. 1 písm. e) zákona o verejnom obstarávaní, je oprávnený dodávať tovar, uskutočňovať stavebné práce alebo poskytovať službu,
* podľa § 32 ods. 1 písm. f) zákona o verejnom obstarávaní, nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu,
* nemá evidované nedoplatky na poistnom na sociálne poistenie a zdravotná poisťovňa neeviduje voči nemu pohľadávky po splatnosti podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu,
* nemá evidované daňové nedoplatky voči daňovému úradu a colnému úradu podľa osobitných predpisov v Slovenskej republike alebo v štáte sídla, miesta podnikania alebo obvyklého pobytu,
* nemá pozastavenú podnikateľskú činnosť alebo nie je v obdobnej situácii podľa právnych predpisov,
* je dôkladne oboznámený s celým obsahom súťažných podkladov, so znením ktorých v celom rozsahu súhlasí,
* nebol na jeho majetok vyhlásený konkurz, nie je v reštrukturalizácií, nie je v likvidácií, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku,
* všetky doklady, dokumenty, vyhlásenia a údaje uvedené v ponuke sú pravdivé a úplné,
* predkladá iba jednu ponuku a
* nie je v zadávaní predmetnej zákazky subdodávateľom alebo členom skupiny dodávateľov, ktorá predkladá ponuku,
* dotknuté osoby poskytli súhlas so spracovávaním svojich osobných údajov pre potreby tohto verejného obstarávania v súlade s Nariadením Európskeho parlamentu a Rady (EÚ) 2016/679 o ochrane fyzických osôb pri spracúvaní osobných údajov a o voľnom pohybe takýchto údajov.

V ...................................................... dňa ......................................

…………………………………………………………………

meno, priezvisko, titul, funkcia,

podpis osoby (osôb) oprávnenej konať za uchádzača

Príloha č. 3 k Výzve

**ČESTNÉ VYHLÁSENIE O NEPRÍTOMNOSTI KONFLIKTU ZÁUJMOV**

Ja, dolupodpísaný / dolupodpísaná, pán/pani

zastupujúci/zastupujúca spoločnosť (obchodný názov, sídlo a identifikačné číslo pre DPH) .....................................

................................................................................ , pri predmete zákazky s názvom: **„Dezinfekcia priestorov SOŠ obchodu a služieb Jána Bocatia“,**  týmto čestne vyhlasujem, že uvedená spoločnosť a/alebo jej zástupcovia:

1. som nevyvíjal a nebudem vyvíjať voči žiadnej osobe na strane verejného obstarávateľa, ktorá je alebo by mohla byť zainteresovanou osobou v zmysle ustanovenia § 23 ods. 3 zákona č. 343/2015 Z. z. o verejnom obstarávaní a o zmene a doplnení niektorých zákonov v platnom znení (ďalej len „zainteresovaná osoba“) akékoľvek aktivity, ktoré by mohli viesť k zvýhodneniu nášho postavenia v postupe tohto verejného obstarávania,
2. neposkytol som a neposkytnem akejkoľvek čo i len potenciálne zainteresovanej osobe priamo alebo nepriamo akúkoľvek finančnú alebo vecnú výhodu ako motiváciu alebo odmenu súvisiacu so zadaním tejto zákazky,
3. budem bezodkladne informovať verejného obstarávateľa o akejkoľvek situácii, ktorá je považovaná za konflikt záujmov alebo ktorá by mohla viesť ku konfliktu záujmov kedykoľvek v priebehu procesu verejného obstarávania,
4. poskytnem verejnému obstarávateľovi v postupe tohto verejného obstarávania presné, pravdivé a úplné informácie.

V ................................. dňa ...............................

................................................

meno a priezvisko

funkcia, podpis\*

\*Podpis uchádzača, jeho štatutárneho orgánu alebo iného zástupcu uchádzača, ktorý je oprávnený konať v mene uchádzača v záväzkových vzťahoch v súlade s dokladom o oprávnení podnikať, t. j. podľa toho, kto za uchádzača koná navonok.

**„NÁVRH“**

**Rámcová zmluva o poskytnutí služieb**

uzavretá v zmysle ust. § 269 ods. 2 zákona č. 513/1991 Zb. Obchodný zákonník v znení neskorších predpisov

**Zmluvné strany:**

**Objednávateľ:**

**Názov: Stredná odborná škola obchodu a služieb Jána Bocatia**

sídlo : Bocatiova 1, Košice 040 01

štatutárny orgán: Mgr. Ján Miglec, riaditeľ

IČO: 35 570 172

DIČ: 2022109639

kontaktná osoba: Ing. Daniela Sárosiová, t.č. 055/6323475, e-mail: sarosiova@sosbocatiuske.sk

banka: Štátna pokladnica, Radlinského 32, Bratislava

IBAN : SK13 8180 0000 0024 3952

(ďalej len *„****objednávateľ****“*)

a

**Poskytovateľ:**

**Obchodné meno: ........................................................**

sídlo : .........................................................

štatutárny orgán: .........................................................

IČO: .........................................................

DIČ: .........................................................

IČ DPH: .........................................................

kontaktná osoba: ................................, t.č. ................., e-mail: ..................................

banka: ..........................................................

IBAN: .........................................................

(ďalej len *„****poskytovateľ****“*)

(objednávateľ a poskytovateľ ďalej spolu len len *„****zmluvné strany****“*)

**Článok I**

**Predmet zmluvy**

* 1. Na základe tejto zmluvy a v súlade s ňou sa poskytovateľ zaväzuje objednávateľovi poskytovať službu - dezinfekciu priestorov SOŠ obchodu a služieb Jána Bocatia dezinfekčnými metódami v zmysle špecifikácie podľa požiadaviek objednávateľa za podmienok dohodnutých touto zmluvou (*ďalej aj len „služby*“).
  2. Pri výkone služieb musí byť použitá iba taká dezinfekcia, ktorá pôsobí na všetky mikroorganizmy vrátane vírusov ( najmä COVID – 19), zároveň pôsobí priestorovo, povrchovo a aj vo vzduchotechnických jednotkách a súvisiacich potrubiach, vyústeniach a komorách klimatizačných jednotiek.
  3. Poskytovateľ je povinný vykonávať služby podľa čl. I tejto zmluvy na základe požiadavky objednávateľa a podľa jeho potrieb. Objednávateľ je oprávnený požiadavku na výkon služieb realizovať e-mailom alebo iným preukázateľným spôsobom. V požiadavke objednávateľ špecifikuje presné miesta výkonu služieb, prípadne tiež určí poradie jednotlivých miest výkonu služieb tak, aby bola činnosť objednávateľa obmedzená v čo najmenšom rozsahu. Poskytovateľ je povinný nastúpiť na výkon služieb podľa čl. I. tejto zmluvy najneskôr do 7 pracovných dní po obdŕžaní požiadavky objednávateľa a službu vykonať najneskôr do 3 dní od nástupu na jej výkon; to neplatí v prípade, ak sa objednávateľ s poskytovateľom preukázateľne dohodne na termíne nástupu inak. Výkon služby je možný v pracovných dňoch v čase od 8.00 hod. do 15.00 hod., to neplatí v prípade, ak sa objednávateľ a poskytovateľ nedohodnú inak.
  4. Poskytovateľ je povinný plniť predmet zmluvy tak, aby bol objednávateľ vo svojej činnosti obmedzovaný iba v najnevyhnutnejšom rozsahu, rešpektujúc pritom všetky technické a bezpečnostné predpisy upravujúce podmienky, za akých je predmet zmluvy možné vykonať.
  5. Poskytovateľ zodpovedá za bezpečnosť a ochranu zdravia seba a svojich pracovníkov ako aj za prípadné škody spôsobené výkonom služieb. Odpady vzniknuté počas vykonávania služieb sa poskytovateľ zaväzuje odviezť z priestorov objednávateľa a zneškodniť na svoje náklady.
  6. Poskytovateľ sa zaväzuje dodržiavať interné predpisy a nariadenia objednávateľa a zaväzuje sa v objekte riadiť jeho pokynmi.
  7. Touto zmluvou sa objednávateľ zaväzuje zaplatiť poskytovateľovi odplatu za poskytnuté služby podľa podmienok stanovených v tejto zmluve.
  8. Objednávateľ sa zaväzuje sprístupniť priestory na vykonanie služieb podľa tejto zmluvy.
  9. Objednávateľ je oprávnený v ktoromkoľvek štádiu poskytovania služieb kontrolovať jej vykonávanie.
  10. Poskytovateľ vyhlasuje, že sa v plnom rozsahu oboznámil s charakterom a rozsahom služieb v zmysle podmienok stanovených objednávateľom a že sú mu známe technické, kvalitatívne a iné podmienky ich vykonávania.
  11. Poskytovateľ vyhlasuje, že disponuje takými odbornými znalosťami a kapacitami, ktoré sú k vykonaniu služieb potrebné a služby vykoná s odbornou starostlivosťou na svoje náklady a na svoje nebezpečenstvo.
  12. Objednávateľ sa zaväzuje zabezpečiť priestory tak, aby v priestoroch v ktorých sa má poskytovať služba boli spôsobilé na jej poskytovanie ( plocha určená na dezinfekciu nemá byť pokrytá nábytkom, napr. stoly nepokryté stoličkami, chodbové priestory nezaložené nadbytočným nábytkom a pod.).

**Článok II**

**Odplata za poskytnuté služby a spôsob fakturácie**

* 1. Zmluvné strany sa dohodli, že odplata za poskytnuté služby podľa čl. I. tejto zmluvy je vo výške .......................EUR bez DPH/.....................t.j............ EUR s DPH/........../, ktorá je záväzná počas trvania zmluvného vzťahu.

Poskytovateľ má nárok na odplatu len za riadne a včas poskytnuté služby objednávateľovi a to v rozsahu poskytovateľom skutočne vykonaných služieb. V odplate za poskytnuté služby sú zahrnuté všetky náklady a výdavky poskytovateľa, ktoré súvisia s plnením predmetu tejto zmluvy, vrátane všetkého spotrebného materiálu a pomôcok potrebných na vykonanie služieb.

* 1. Poskytovateľ vystaví objednávateľovi faktúru, ktorou si vyúčtuje voči objednávateľovi dohodnutú odplatu v súlade s ods. 2.1 tejto zmluvy podľa poskytovateľom skutočne vykonaných služieb a to po vykonaní služieb v zmysle tejto zmluvy. Prílohou faktúry ako jej neoddeliteľná súčasť musí byť špecifikácia poskytnutých služieb s uvedením jednotlivých poskytnutých služieb.
  2. Úhrada sa vykoná bezhotovostným platobným stykom na základe faktúry vystavenej poskytovateľom a jej odsúhlasení zo strany objednávateľa, so splatnosťou faktúry 14 dní od jej doručenia objednávateľovi, ak faktúra bude obsahovať všetky náležitosti uvedené v tejto zmluve.
  3. Faktúra vystavená poskytovateľom musí obsahovať všetky náležitosti daňového dokladu podľa platných právnych predpisov ako aj tieto náležitosti:
* označenie zmluvných strán, obchodné meno, adresu, sídlo, IČO, DIČ, IČ DPH,
* názov a číslo zmluvy,
* číslo faktúry,
* deň vystavenia a deň splatnosti faktúry,
* u faktúr s uplatnením DPH hodnotu DPH v % a v EUR,
* fakturovanú sumu v EUR,

označenie peňažného ústavu a číslo účtu, na ktorý sa má platiť fakturovaná suma,

* konštantný a variabilný symbol,
* rozpis fakturovaných čiastok,
* označenie osoby, ktorá faktúru vystavila,
* pečiatka a podpis oprávnenej osoby poskytovateľ.
  1. V prípade, ak faktúra vystavená poskytovateľom nebude obsahovať náležitosti uvedené v zákone alebo v čl. II. ods. 2.4 tejto zmluvy, alebo nebude obsahovať ako prílohu písomnú špecifikáciu poskytnutých služieb alebo ak špecifikácia poskytnutých služieb nebude zodpovedať skutočne poskytnutým službám objednávateľovi, je objednávateľ oprávnený vrátiť takúto faktúru poskytovateľovi na opravu. V takom prípade sa zastaví plynutie lehoty splatnosti vyúčtovanej odplaty a nová lehota splatnosti vyúčtovanej odplaty začne plynúť doručením správne vystavenej faktúry ( v zmysle zákona a podmienok dohodnutých v tejto zmluve) objednávateľovi.
  2. Faktúra sa považuje za uhradenú v lehote splatnosti, ak je v celom rozsahu pripísaná na účet poskytovateľa v lehote splatnosti. Ak deň splatnosti pripadne na sobotu, nedeľu, sviatok, alebo deň pracovného pokoja v Slovenskej republike, posúva sa dátum splatnosti na najbližší nasledujúci pracovný deň.
  3. Pre prípad omeškania objednávateľa s platením odplaty za poskytnuté služby si zmluvné strany dohodli platenie úrokov z omeškania vo výške 0,02 % zo sumy, s ktorou je objednávateľ v omeškaní, za každý deň omeškania.
  4. V prípade reklamácie vád služieb až do vyriešenia reklamácie pre zmluvné strany záväzným spôsobom objednávateľ nie je v omeškaní s úhradou faktúry.

**Článok III**

**Práva a povinnosti zmluvných strán**

3.1 Poskytovateľ je povinný:

* poskytovať služby riadne a včas, s odbornou starostlivosťou, v obvykle požadovanej kvalite, v súlade s požiadavkami právnych predpisov, ktoré sa na poskytované služby vzťahujú a v zmysle obchodných podmienok dohodnutých v tejto zmluve,
* bezodkladne po zistení upovedomiť objednávateľa o všetkých prekážkach poskytovania služieb a navrhnúť mu možnosti odstránenia týchto prekážok,
* na požiadanie ihneď informovať objednávateľa o priebehu poskytovania služieb podľa tejto zmluvy,
* na vlastné náklady a bez zbytočného odkladu, najneskôr do 2 dní od doručenia reklamácie, odstrániť chyby a nedostatky predmetu služby,
* pri vykonávaní služieb dbať na záujmy a dobré meno objednávateľa a konať v súlade so záujmami objednávateľa, ktoré sú mu známe.
  1. Poskytovateľ zodpovedá za škodu, ktorá vznikne v dôsledku porušenia povinnosti poskytovateľa vyplývajúcej pre neho z tejto zmluvy alebo zo všeobecne záväzných právnych predpisov platných v SR.
  2. Objednávateľ je povinný zaplatiť poskytovateľovi odplatu za riadne poskytnuté služby v dohodnutej výške a lehote splatnosti.

**Článok IV**

**Zánik zmluvného vzťahu**

* 1. Táto zmluvy sa uzatvára na dobu určitú do 31.05.2021. Zmluva končí aj dňom straty oprávnenia na poskytovanie dohodnutých služieb.
  2. Túto zmluvu je možné ukončiť:

1. písomnou dohodou zmluvných strán, dohoda musí mať písomnú formu a musí byť podpísaná obidvomi zmluvnými stranami,
2. odstúpením od zmluvy v prípadoch uvedených v zákone alebo v tejto zmluve; odstúpenie od zmluvy musí mať písomnú formu a musí byť doručené druhej zmluvnej strane, pričom odstúpenie od zmluvy je účinné dňom jeho doručenia druhej zmluvnej starne.
   1. Objednávateľ je oprávnený od tejto zmluvy odstúpiť, ak:

* poskytovateľ neposkytuje služby uvedené v čl. I. tejto zmluvy riadne a včas v súlade s touto zmluvou. Nárok na odstúpenie od tejto zmluvy je možné uplatniť aj len čiastočne.
  1. Objednávateľ má právo na náhradu škody a nákladov spôsobených odstúpením od zmluvy.

**Článok V**

**Záverečné ustanovenia**

* 1. Právne vzťahy neupravené touto zmluvou sa riadia ustanoveniami Obchodného zákonníka č. 513/1991 Zb. v znení neskorších prepisov a súvisiacimi predpismi.
  2. Táto zmluva sa môže meniť iba dohodou zmluvných strán v písomnej forme.
  3. Všetky písomnosti jednej zmluvnej strany určené druhej zmluvnej strane budú doručované osobne, kuriérom alebo doporučene poštou na adresy zmluvných strán uvedené v záhlaví tejto zmluvy. V prípade, ak dôjde k zmene v záhlaví uvedených údajov, zaväzujú sa zmluvné strany túto zmenu bezodkladne písomne oznámiť druhej zmluvnej strane, v opačnom prípade sa má za to, že pôvodné údaje sú správne. V prípade odmietnutia prevzatia zásielky alebo ak sa zásielka doručovaná poštou vráti z akéhokoľvek dôvodu odosielateľovi späť ako nedoručiteľná alebo nevyzdvihnutá v úložnej lehote, považuje sa písomnosť za doručenú v deň jej odmietnutia alebo odoslania ( podania na poštovú prepravu).
  4. Táto zmluvy bola vyhotovená v štyroch rovnopisoch, jeden rovnopis pre poskytovateľa a tri rovnopisy pre objednávateľa.
  5. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni je zverejnenia na webovom sídle objednávateľa.
  6. Zmluvné strany vyhlasujú, že sú plne spôsobilé na právne úkony, že ich zmluvná voľnosť nie je ničím obmedzená, že zmluvu neuzavreli ani v tiesni, ani za nápadne nevýhodných podmienok, že si obsah zmluvy dôkladne prečítali a že tento im je jasný, zrozumiteľný a vyjadrujúci ich slobodnú, vážnu a spoločnú vôľu, a na znak súhlasu ju podpisujú.

**V mene objednávateľa: V mene poskytovateľa:**

V Košiciach dňa ............................. V ...........................dňa ..........................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mgr. Ján Miglec, riaditeľ